**NOTA INFORMATIVĂ**

**cu privire la proiectul hotărârii Guvernului cu privire la transmiterea unor bunuri imobile**

**și modificarea Hotărârii Guvernului nr.351/2005 cu privire la aprobarea listei bunurilor imobile proprietate publică a statului și la transmiterea unor bunuri imobile**

(transmiterea spre administrare Agenției Proprietății Publice

a unor bunuri proprietate a publică a statului)

|  |
| --- |
| **1. Denumirea autorului și, după caz, a participanților la elaborarea proiectului** |
| Proiectul de hotărâre a Guvernului cu privire la transmiterea unor bunuri imobile și modificarea Hotărârii Guvernului nr.351/2005 cu privire la aprobarea listei bunurilor imobile proprietate publică a statului și la transmiterea unor bunuri imobile (transmiterea spre administrare Agenției Proprietății Publice a unor bunuri proprietate a publică a statului) (în continuare *proiect*) este elaborat de către Biroul Național de Statistică. |
| **2.** **Condițiile ce au impus elaborarea proiectului de act normativ şi finalităţile urmărite** |
| Proiectul este elaborat în temeiul art. 6 alin. (1) lit. a1) și art. 14 alin. (1) lit. c) din Legea nr. 121/2007 privind administrarea și deetatizarea proprietății publice.  Proiectul a fost elaborat întru eficientizarea utilizării bunurilor și a cheltuielilor publice. Acesta prevede transmiterea, cu titlu gratuit, din administrarea Biroului Național de Statistică (BNS) în administrarea Agenției Proprietății Publice (APP) bunurile imobile cu numerele cadastrale 0300211.587.01, 0300211.587.02 și 0300211.587.03, amplasate în mun. Bălți, str. Victoriei, nr. 96 A.  De asemenea, proiectul include, la propunerea Agenției Proprietății Publice, transmiterea ulterioară a bunurilor susnumite în gestiunea economică a S.A. „Furnizarea Energiei Electrice Nord” (întreprindere cu capital integral de stat) cu includerea ulterioară a valorii bunurilor în capitalul social al acesteia.  Suplimentar, este de menționat faptul că, terenul pe care este amplasat bunul imobil este proprietate publică a statului, în administrarea Agenției Proprietăți Public, acesta fiind reflectat în Lista terenurilor proprietate publică a statului, domeniul public, din administrarea Agenției Proprietății Publice, aprobată prin Anexa nr.1 din Hotărârea Guvernului nr.161/2019 (nr. de ordine 1252).  Transmiterea bunurilor imobile se va efectua în corespundere cu prevederile Regulamentului cu privire la modul de transmitere a bunurilor proprietate publică, aprobat prin Hotărârea Guvernului nr.901/2015. |
| **3. Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene** |
| Proiectul nu are ca scop armonizarea legislației naționale cu legislația Uniunii Europene. |
| **4. Principalele prevederi ale proiectului și evidențierea elementelor noi** |
| Proiectul prevede transmiterea, cu titlu gratuit, din administrarea Biroului Național de Statistică în administrarea Agenției Proprietăți Publice, gestiunea economică a Societății pe Acțiuni „Furnizarea Energiei Electrice Nord”, amplasată în mun. Bălți, str. Strîi, 17 A,a bunurilor imobile - clădirea administrativă cu suprafața de 557,9/4 m.p. (număr cadastral 0300211.587.01), garajul cu suprafața de 77,0/1 m.p. (număr cadastral 0300211.587.02) și magazie cu suprafața de 42,6/1 m.p. (număr cadastral 0300211.587.03), amplasate în mun. Bălți, str. Victoriei, nr. 96 A, cu includerea ulterioară a valorii acestora în capitalul social al Societății pe Acțiuni „Furnizarea Energiei Electrice Nord”.  Proiectul mai prevede modificarea anexelor nr.2 și 9 la Hotărârea Guvernului nr.351/2005 în partea ce ține de excluderea bunurilor din administrarea Biroului Național de Statistică și includerea acestora în administrarea Agenției Proprietăți Publice.  Suplimentar, proiectul stabilește dispoziția, prin care se instituie obligația comună a Biroului Național de Statistică și Agenției Proprietății Publice de a institui Comisia de transmitere și de a asigura transmiterea bunurilor imobile, în termen de 30 de zile, în conformitate cu prevederile Regulamentului cu privire la modul de transmitere a bunurilor proprietate publică, aprobat prin Hotărârea Guvernului nr.901/2015. |
| **5. Fundamentarea economico-financiară** |
| Realizarea prezentului proiect de hotărâre de Guvern nu implică cheltuieli financiare suplimentare din bugetul de stat. |
| **6. Modul de încorporare a proiectului în sistemul actelor normative în vigoare** |
| Proiectul prevede modificarea anexelor nr.2 și 9 la Hotărârea Guvernului nr.351/2005 în partea ce ține de excluderea bunurilor din administrarea Biroului Național de Statistică și includerea acestora în administrarea Agenției Proprietății Publice. |
| **7. Avizarea şi consultarea publică a proiectului** |
| În scopul respectării prevederilor Legii nr. 239/2008 privind transparența în procesul decizional, proiectul hotărârii va fi plasat pe pagina oficială web a Biroului Național de Statistică, ([www.statistica.gov.md](http://www.statistica.gov.md)), la compartimentul „Transparență în procesul decizional”, rubrica „Proiecte de decizii” și pe portalul guvernamental [www.particip.gov.md](http://www.particip.gov.md).  Proiectul a fost avizat de către autoritățile de resort, de propunerile cărora s-a ținut cont la definitivarea proiectului.  Proiectul hotărârii Guvernului revizuit va fi supus repetat consultării publice. |
| **8. Constatările expertizei anticorupție** |
| Centrul Național Anticorupție a prezentat expertiza anticorupție a proiectului inițial prin scrisoarea cu nr. 06/2/3712 din 06.03.2023, prin care s-a constat că proiectul nu conține factori de risc, care să genereze riscuri de corupție.  Totodată, proiectul hotărârii Guvernului revizuit, va fi supus repetat expertizei anticorupție. |
| **9. Constatările expertizei de compatibilitate** |
| Proiectul hotărârii nu cade sub incidența expertizei de compatibilitate. |
| **10. Constatările expertizei juridice** |
| Ministerul Justiției a prezentat avizul cu nr. 04/1893 din 06.03.2023 și nr. 04/2-2550 din 27.03.2023, de care s-a ținut cont la definitivarea proiectului. |
|  |
| **11. Constatările altor expertize** |
| Proiectul nu cade sub incidența altor expertize necesare de a fi efectuate în condițiile Legii nr.100/2017 cu privire la actele normative. |

**Director general**

**al Biroului Național de Statistică Oleg CARA**